**Taina sfintei dezvoltări**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taina sfintei dezvoltări

Aş vrea a fi un bob de grâu

Purtat cu gingăşie în mână

Şi semănat în brazda bună,

Să cresc înalt până la brâu

Din stratul umed de ţărână!

De-a ochilor privire-ascuns

S-ar efectua lin germinarea

Pentru-a-mi-mplini lucrarea,

Prin grija Acelui Nepătruns

Să îmi dezvolt multiplicarea!

După procesul de-ncolţire

Prin faza cea de dezvoltare

Sub razele tandre de soare,

S-ajung la timpul de-nfrăţire

Spre nodul de... ramificare!

Şi chip să iau în firul verde

Pornit din putreda sămânţă

Crescând liber prin credinţă,

Dovedind c-astfel purcede

O viaţă nouă, -nspre fiinţă.

Cu vârful fraged către soare

De vântul lin fiind mângâiat,

Să mă dezvolt cât mai bogat

Prin raze dulci, strălucitoare

Să cresc splendid energizat!

Şi când frunză, după frunză

În freamătul candid de liră

De-a lungul paiului se-nşiră,

Aş vrea mai sus să pătrunză

Dorul spre-nălţimi ce-aspiră!

Când spicu-acum miniatură

Prin al său mugure... floral,

Se va-ndrepta-n sus triumfal

Contur să prindă în făptură

Tot mai spre soare, vertical,

Ca un stindard alb, fâlfâitor,

Ce briza-l leagănă în suflări,

Prin adieri dulci şi-mbrăţişări

Să cresc spre vârf încetişor,

Prin taina sfintei dezvoltări!

S-ajung astfel în spic deplin

Spre stadiul de maturizare,

La timpul sfânt de recoltare

Când dintr-un bob o sută vin

Să umple golul din hambare,

Spre gloria Celui Prea Sfânt

Care la timp Ploaie Timpurie

A dat, şi-apoi Ploaia Târzie,

De-a strânge rodul cu avânt

Spre-a-ntregi marea bucurie.

Marcat de multele schimbări

Spre ziua scumpă a dăruirii,

Să împlinesc scopul menirii,

Sa trec cu brio, transformări

Care produc vestea, înnoirii.

Şi-acelaş bob de grâu să fiu

Pe al istoriei,...crug efemer

Cu viaţa-mi păstrată-n mister

Ce-ascunsă-n embrionul viu

Va dărui lumii, -un caracter!

Flavius Laurian Duverna

11 iulie 2015